CELEX: 32007D0429
Language: da
Date: 2007-06-18 00:00:00
Title: 2007/429/EF: Kommissionens beslutning af 18. juni 2007 om ændring af beslutning 2005/429/EF om indførelse af et specifikt overvågningsprogram i forbindelse med genopretning af torskebestande (meddelt under nummer K(2007) 2550)

21.6.2007   
            
            
               DA
            
            
               Den Europæiske Unions Tidende
            
            
               L 160/28
            
         
      KOMMISSIONENS BESLUTNING
   
   af 18. juni 2007
   om ændring af beslutning 2005/429/EF om indførelse af et specifikt overvågningsprogram i forbindelse med genopretning af torskebestande
   (meddelt under nummer K(2007) 2550)
   (Kun den danske, den engelske, den franske, den nederlandske, den svenske og den tyske udgave er autentiske)
   (2007/429/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 34c, stk. 1, og
   ud fra følgende betragtninger:
   
               (1)
            
            
               Ved Rådets forordning (EF) nr. 423/2004 (2) fastsættes der foranstaltninger til genopretning af torskebestande i Kattegat, Nordsøen, Skagerrak og den østlige del af Den Engelske Kanal, vest for Skotland og Det Irske Hav.
            
         
               (2)
            
            
               Ved Rådets forordning (EF) nr. 27/2005 (3), (EF) nr. 51/2006 (4) og (EF) nr. 41/2007 (5) fastsættes der midlertidige fiskeriindsatsbegrænsninger og yderligere betingelser for kontrol, inspektion og overvågning i forbindelse med visse foranstaltninger til genopretning af bestande gældende for alle fiskerier, i hvilke det er sandsynligt, at der fanges torsk i de pågældende farvande.
            
         
               (3)
            
            
               Ved Kommissionens beslutning 2005/429/EF (6) blev der indført et specifikt overvågningsprogram for to år med det formål at sikre, at bevarelses- og kontrolforanstaltningerne for fiskeriet i forbindelse med genopretning af torskebestande gennemføres på behørig vis.
            
         
               (4)
            
            
               Det specifikke overvågningsprogram er nødvendigt for at kunne tilrettelægge det operationelle samarbejde mellem de berørte medlemsstater og for at gøre det muligt for EF-Fiskerikontrolagenturet at tilrettelægge fælles ressourceanvendelsesplaner, jf. artikel 9 i Rådets forordning (EF) nr. 768/2005 (7).
            
         
               (5)
            
            
               For at sikre bevarelses- og kontrolforanstaltningernes fortsatte gennemførelse bør det specifikke overvågningsprogram forlænges for ét år.
            
         
               (6)
            
            
               Beslutning 2005/429/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
            
         VEDTAGET FØLGENDE BESLUTNING:
   Artikel 1
   I artikel 1 i beslutning 2005/429/EF ændres »for to år« til »for tre år«.
   Artikel 2
   Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Irland, Den Franske Republik, Kongeriget Nederlandene, Kongeriget Sverige og Det Forenede Kongerige Storbritannien og Nordirland.
   
      Udfærdiget i Bruxelles, den 18. juni 2007.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EFT L 261 af 20.10.1993, s. 1. Senest ændret ved forordning (EF) nr. 1967/2006 (EUT L 409 af 30.12.2006, s. 11).
   
      (2)  EUT L 70 af 9.3.2004, s. 8. Senest ændret ved forordning (EF) nr. 441/2007 (EUT L 104 af 21.4.2007, s. 28).
   
      (3)  EUT L 12 af 14.1.2005, s. 1. Senest ændret ved forordning (EF) nr. 1936/2005 (EUT L 311 af 26.11.2005, s. 1).
   
      (4)  EUT L 16 af 20.1.2006, s. 1. Senest ændret ved forordning (EF) nr. 2017/2006 (EUT L 384 af 29.12.2006, s. 44).
   
      (5)  EUT L 15 af 20.1.2007, s. 1. Senest ændret ved forordning (EF) nr. 609/2007 (EUT L 141 af 2.6.2007, s. 33).
   
      (6)  EUT L 148 af 11.6.2005, s. 36.
   
      (7)  EUT L 128 af 21.5.2005, s. 1.